شەفەق
نیوز/ وەرپرسیگ ناوخوەیی لە دیالە، ئمڕوو شەممە، گلەوخواردن کارەبا ئەرا ناحیەیل سنووری
مەنەلی و قەزانیە راگەیان، دویای بڕیانی ئەرا زیاتر لە ٢٤ ساعەت لە ئەنجام وارانە رفتەیل.
حەیدەر
ستار ئەندام ئەنجومەن وەرین مەنەلی ئەرا ئاژانس شەفەق نیوز وت: کادر و مەفرەزەیل کارەبای
دیالە توەنستن کارەبا ئەرا ناوچەیل مەنەلی و قەزانیە گلەو بیەن، دویای زیاتر لە ٢٤
ساعەت لە بڕیانی لە ئەنجام وارانەگە، و خاسەوکردن گیچەڵەگەی.
هەرلیوا،
چالاکوان مەدەنی عومەر عادل ئەرا ئاژانس شەفەق نیوز وت: واران و بەڵاچەگەی دویەکە تەڵەیل
کارەبای ٣٣ کەی ڤی لە دە پایەی کارەبا خست، ک کارەبا وە تەواوی لە مەنەلی و قەزانیە
بڕێد.
عادل
باس کرد ک ئەو پڕۆژەی تووڕ کارەباییە ک لەی دویاییە ئەرا ناحیەیل مەنەلی و قەزانیە
دروس کریانە سەرکەفتگ نییە و لەهەر مەوقەیگ کەفێدە وەر رمیان، لە ئەنجام رەوشەیل سرووشتی
جیاجیا، و داوای دووارە خاسکردن پرۆژەگە کرد، و چارەکردن ئەو گیچەڵ گەورە ئەرا مسۆگەرکردن
وەردەوامی رەسین کارەبا ئەرا قەزانیە و مەنەلی.
